open-index/open-wikipedia-markdown huggingface dataset:
Lagtingets kulturkomité

**Lagtingets kulturkomité** (færøysk: *Mentarnarnevndin*) er den fagkomiteen som behandler kultur-, utdannelses-, forsknings- og kirkesaker på Lagtinget på Færøyene. Inntil 1998 het den Kultur- og skolekomiteen, og før dette bare Skolekomiteen. I dag har komiteen syv medlemmer.

## Medlemmer
Medlemmer i perioden 2015–2019:
* Hanna Jensen, Framsókn, formand
* Kristianna Winther Poulsen, (JF)
* Jónleif Johannesen, (JF)
* Óluva Klettskarð, (T)
* Katrin Kallsberg, (T)
* Jógvan á Lakjuni, (FF)
* Bjørn Kalsø, (SB)

Medlemmer i perioden 2011–2015:
*Bjarni Djurholm (FF), formann
*Gunvør Balle (T), nestformann
*Jóna Mortensen (SB)
*Edva Jacobsen (SB)
*Rigmor Dam (JF)
*Høgni Hoydal (T)
*Jenis av Rana (MF)

## Formenn
* Hanna Jensen (Framsókn) 2015–
* Bjarni Djurholm (FF) 2011–2015
*Magni Laksáfoss (SB) 2008–2011
*Andrias Petersen (JF) 2004–2008
*Annita á Fríðriksmørk (TF) 2003–2004 
*Jógvan Arge (TF) 2003
*Annita á Fríðriksmørk (TF) 2002–2003
*Jógvan á Lakjuni (FF) 2000–2002 
*Katrin Dahl Jakobsen (JF) 1998–2000 
*Bjarni Djurholm (FF) 1996–1998
*Jógvan A. Johannessen (JF) 1994–1996 
*Bjarni Djurholm (FF) 1991–1993 
*Óli Breckmann (FF) 1990–1991

## Referanser


## Eksterne lenker
* Komiteens nettside
Smelting

**Smelting** eller **smeltning** betegner faseovergangen fra fast stoff til flytende (væske). De fleste kjente stoff kan opptre i tre *faser*, nemlig fast, flytende og gassfase. Smelting betegner altså overgangen mellom de første to fasene. Den motsatte prosessen kalles størkning eller frysing.
Warren Westlund

**Warren DeHaven Westlund** (født 20. august 1926 i Olympia, død 13. februar 1992 i Seattle) var en amerikansk roer som deltok i de olympiske leker 1948 i London.

Westlund ble olympisk mester i roing under OL 1948 i London. Han var med på den amerikanske fireren med styrmann som vant konkurransen foran Sveits og Danmark. Roøvelsene ble gjennomført i perioden 5. til 8. august 1948 på Themsen. Mannskapet på den amerikanske båten var roerne, Warren Westlund, Bob Martin, Bob Will, Gordy Giovanelli og Allan Morgan som var styrmann.

## OL-medaljer
* 1948  London -  **Gull** i roing, firer med styrmann  USA

## Referanser


## Eksterne lenker
*
Antal Szendey

**Antal Szendey** (født 7. mars 1915 i Budapest, død 6. mai 1994 i Budapest) var en ungarsk roer som deltok i de olympiske leker 1948 i London.

Szendey vant en olympisk bronsemedalje i roing under Sommer-OL 1948 i London. Sammen med Béla Zsitnik og Róbert Zimonyi som var styrmann, kom de på tredjeplass i konkurransen toer med styrmann bak Danmark og Italia. Roøvelsene ble gjennomført i perioden 5. til 8. august 1948 på Themsen.

## OL-medaljer
* 1948  London -  Bronse i roing, toer med styrmann  Ungarn

## Referanser


## Eksterne lenker
*
Asfaltevangeliet

***Asfaltevangeliet*** er en norsk uavhengig lavbudsjettsfilm som ble vist én gang på Frogner kino i 2006. Filmen har et religiøst innhold og er regissert av David Åleskjær, forfatter og sønn av pastor Åge Åleskjær. I filmen medvirker flere kjente norske skuespillere og kjendiser, som blant annet Per Christian Ellefsen, Brit Elisabeth Haagensli, Helene Rask, Bjørn Sundquist og Sverre Anker Ousdal. Tommy Karlsen (kjent fra filmen Døden på Oslo S) spiller hovedrollen som Jesus.

Den ble laget over flere år, etter hvert som økonomien tillot det.

## Handling
*Asfaltevangeliet* viser Jesus Kristus og hvordan regissøren ser for seg Jesus hvis han hadde vandret rundt i dagens Oslo og møtt dagens mennesker ansikt til ansikt – og man har tatt historiene fra Bibelen og satt dem i en levende og moderne setting. Jesus står for et radikalt budskap om mellommenneskelig kjærlighet, tilgivelse, og Guds Rikes herredømme. Bibelens Jesus møter ofte datidens religiøse og politiske elite, som med alle midler forsøker å sette ham fast i diskusjoner, uten å lykkes, noe filmen om «dagens moderne Jesus» også viser. De som velger å følge ham er syndere, de som er nederst på rangstigen: prostituerte, personer med rusproblemer og utslitte mennesker.

Jesus sier at han må dø for menneskehetens synd, og som et klimaks i filmen blir han torturert i en av Oslos hovedgater (Torggata) på vei fra Sentrum Politistasjon til en parkeringsplass. Denne lå i Hausmannsgate der UDI Utlendingsdirektoratet etter filmingen ble bygget. Han blir ikke korsfestet som i Bibelen, men «veggfestet», spikret til en midlertidig vegg med spikerpistol.

## Skuespillere
* Tommy Karlsen (Jesus)   
* David Åleskjær  
* Lene Alexandra (dame i TV-Shop)
* Nina Andresen Borud (Maya)
* Håvard Bakke (broren til den Fortapte sønn)
* Lene Elise Bergum (dame som plager en politibetjent) 
* Per Christian Ellefsen (Arbeidsnarkoman)
* Dag Håvard Engebråten 
* Brit Elisabeth Haagensli
* David Hasseløy   
* Sophia Kaushal 
* Caroline Lervaag   
* Sverre Anker Ousdal (faren til den Fortapte Sønn)
* Helene Rask   
* Klaus Sandvik (Soldat som blir angrepet av en av Jesu' Dissipler under arrestasjonen av Jesus, og mister et øre – Jesus refser sin egen disippel for denne ukjærlige handlingen og setter tilbake øret og helbreder dermed mannen som skal arrestere ham!)
* Kari Simonsen
* Elin Stillingen
* Hans Ivar Stordal (Jonas)
* Bjørn Sundquist (politibetjent)
* Charlotte Sveinsen   
* Espen Thoresen Hværsaagod-Takkskalduha
* Bente Wethal
* Ingar Helge Gimle
* Sossen Krohg
* Rune Temte

## Referanser


## Eksterne lenker
*
USS «Kidd» (DDG-100)

**USS «Kidd» (DDG-100)** er en amerikansk destroyer i Arleigh Burke-klassen med hjemmehavn i San Diego i California. Skipet, som oppkalt etter admiral Isaac C. Kidd, tilhører Stillehavsflåten i Den amerikanske marinen.

Den 24. april 2020 ble det meldt at en sjømann på *Kidd* hadde testet positiv for koronaviruset etter å ha blitt evakuert dagen før.  Det ble så gjennomført kontaktsporing ombord. Det viste seg at ytterligere 17 sjømenn hadde covid-19.

## Referanser
Georg Thrane

**George Stanley Thrane** (født 26. januar 1924 i Oslo, død 2. mars 1997) var en norsk skihopper og friidrettsutøver. Han representerte Asker Skiklubb.

Thrane vant blant annet Holmenkollrennet i 1947 og ble nummer 2 i 1951. I VM i Lake Placid i 1950 ble han nummer 8.

Vinteren 1948 var Georg Thrane en av fire hoppere som ble tatt ut til å delta i OL i St. Moritz, etter at han hadde vært best i de tre uttakingsrennene foran OL. Sent kvelden før OL-hopprennet ble han imidlertid satt ut av laget til fordel for Birger Ruud. Birger Ruud, som da var 36 år, var med som leder og lagkaptein, men hoppet på trening og imponerte så mye at han i siste øyeblikk ble tatt ut til å hoppe i rennet. Siden Norge ikke kunne ha med flere enn fire hoppere i OL-rennet, måtte en av de forhåndsuttatte ut, og det ble Georg Thrane. Birger Ruud tok for øvrig sølvmedalje i OL-rennet.

Som friidrettsutøver tok Thrane bronsemedalje i spyd i NM i 1947.

## Referanser
Rudolf Reichling

**Rudolf Reichling** (født 23. september 1924 i Zürich, død 23. november 2014 i Stäfa) var en sveitsisk roer som deltok i de olympiske leker 1948 i London.

Reichling vant en olympisk sølvmedalje i roing under Sommer-OL 1948 i London. Han var med på den sveitsiske fireren med styrmann som kom på andreplass i konkurransen bak USA. Roøvelsene ble gjennomført i perioden 5. til 8. august 1948 på Themsen. Mannskapet på den sveitsiske båten var roerne, Rudolf Reichling, Erich Schriever, Émile Knecht, Pierre Stebler og André Moccand som var styrmann.

## OL-medaljer
* 1948  London -  Sølv i roing, firer med styrmann  Sveits

## Referanser


## Eksterne lenker
*
Aigialosaurer

* *[[Aigialosaurus]]*
* *[[Carsosaurus]]*
* *[[Coniasaurus]]*
* *[[Opetiosaurus]]*
* *[[Proaigialosaurus]]*

**Aigialosaurene** er en gruppe middelsstore, utdødde øgler.

De er i slekt med mosasaurene, men var ikke så sterkt tilpasset et akvatisk liv. Lengden var 1&ndash;2 m, og de levde sannsynligvis langs havkyster. Noen mener at aigialosaurene er en parafyletisk samlegruppe for ulike tidlige mosasaurer, mens andre hevder at de er en naturlig gruppe.

## Referanser

## Eksterne lenker
*
Erik Christian Larsen

**Erik Christian Larsen** (født 20. februar 1928, død 10. april 1952) var en dansk roer som deltok i de olympiske leker 1948 i London.

Larsen vant en olympisk bronsemedalje i roing under Sommer-OL 1948 i London. Han var med på den danske fireren med styrmann som kom på tredjeplass i konkurransen bak USA og Sveits. Roøvelsene ble gjennomført i perioden 5. til 8. august 1948 på Themsen. Mannskapet på den danske båten var roerne, Erik Christian Larsen, Børge Raahauge Nielsen, Henry Christian Larsen, Harry Knudsen og Ib Olsen som var styrmann.

## OL-medaljer
* 1948  London –  Bronse i roing, firer med styrmann  Danmark

## Referanser


## Eksterne lenker
*
Lagtingets justiskomité

**Lagtingets justiskomité** (færøysk: *Løgtingsins rættarnevnd*) er en fagkomité på Lagtinget på Færøyene. Den avgir i første rekke innstilling i lovsaker, fremmet av Færøyenes lagmann, men spørsmål om hjemmestyrets myndighet og forholdet til Danmark ligger til Lagtingets utenrikskomité. Justiskomiteen behandler også en del arbeids-, kommunal-, miljøvern- og samferdselspolitiske saker.

## Komitéformenn

## Referanser
Meteor (film)

***Meteor*** er en amerikansk sciencefiction- og katastrofefilm fra 1979 regissert av Ronald Neame. Hovedrollene spilles av Sean Connery og Natalie Wood. I sentrale biroller finnes Karl Malden, Brian Keith, Martin Landau og  Henry Fonda.

*Meteor* er en blant en rekke katastrofefilmer som ble produsert på 1970-tallet. Den har derimot langt flere fellestrekk med senere filmer, slik som *[[Deep Impact (film)|Deep Impact]]* (1998), *[[Armageddon (film)|Armageddon]]* (1998) og til en viss grad *[[Space Cowboys]]* fra 2000.

Til tross for et relativt stort budsjett og kjente skuespillere ble den dårlig mottatt av både kritikerne og publikum i USA. Den har bare oppnådd 9% på Rotten Tomatoes. Den innbrakte drøyt $8 millioner på amerikanske kinoer, noe som bare var drøyt halvparten av produksjonskostnadene. Mye av årsaken at den floppet var at katastrofesjangeren var på vei ut i USA, og *Meteor* ble derfor en av de siste og minst aktede filmene innen denne sjangeren. Filmen *[[Byen brenner]]*, fra 1979, fikk en lignende skjebne.

## Handling
En kollisjon mellom en komet og asteroiden «Orpheus» fører til at en åtte kilometer lang bit av asteroiden havner på vei mot jorden. USA og Sovjet tvinges dermed til å inngå et smertefullt samarbeide der de i fellesskap må bruke sitt topphemmelige atomvåpenarsenal som de har i verdensrommet for å tilintetgjøre meteoren. Dette er deres eneste sjanse for å redde jorden fra utslettelse.

## Om filmen

### I Norge
*[[VG]]s* anmelder gav den terningkast tre.

## I rollene
* Sean Connery – Dr. Paul Bradley 
* Natalie Wood – Tatiana Nikolaevna Donskaya
* Karl Malden – Harry Sherwood
* Brian Keith – Dr. Alexei Dubov
* Martin Landau – Major General Adlon
* Trevor Howard – Sir Michael Hughes
* Richard A. Dysart – Forsvarsministeren
* Henry Fonda – USAs president
* Joseph Campanella –  Lt. Gen. Easton 
* Bo Brundin –  Rolf Manheim 
* Katherine De Hetre –  Jan Watson 
* James G. Richardson –  Alan Marshall 
* Roger Robinson –  Bill Hunter 
* Michael Zaslow –  Sam Mason 
* John McKinney –  Peter Watson

## Referanser


## Eksterne lenker
*
Jens Aars

**Jens Aars** (født 1. oktober 1779 i Christiania, død 27. mars 1834) var en norsk prest, hoffpredikant og stortingsmann.

Jens Aars var sønn av sorenskriver i Aker Jacob Aars og Margretha Hocherup. Han var elev ved Christianias Latinskole og tok teologisk embetseksamen i 1801 med *[[laud]]*. I 1806 ble han vikarprest i Enebakk, i 1807 residerende kapellan til Rødøy og i 1817 sogneprest til Hadsel. I 1821 ble han utnevnt til sogneprest i Lier og i 1827 til hoffpredikant.

Aars representerte Nordlandenes amt på Stortinget i perioden 1821&ndash;1823 og var medlem av Stortingets deputasjon til Stockholm i 1823. I 1832 ble han geistlig medlem av Vasaordenen.

## Referanser


## Kilder
* Bernt Moe: *[http://urn.nb.no/URN:NBN:no-nb_digibok_2008100703009 Biographiske Efterretninger om Eidsvolds-Repræsentanter og Storthingsmænd i Tidsrummet 1814–1845]*, s. 9–10. Christiania: Chr. Schibsted, 1845.

## Eksterne lenker
*
Gunder Aas

**Gunder Aas** (født 13. mai 1785 på gården Øyås i Melhus, død 5. mai 1853) var en norsk embetsmann og stortingsmann. Han var amtmann i Stavanger amt 1833–1853.

Gunder Aas var sønn av en bonde på Øyås i Melhus. Han tok norsk juridisk eksamen i 1812 med beste karakter og ble i juli 1814 utnevnt til byfogd i Vardø samt garnisonsauditør, magasins- og ammunisjonsforvalter ved Vardøhus festning. Han gikk av fra disse stillingene med vartpenger i 1817 og ble i 1817 prokurator. I 1821 ble han utnevnt til sorenskriver i Vestre Råbyggelaget. I 1829 ble han sorenskriver i Jæren og Dalerne, og i 1833 amtmann i Stavanger amt.

Aas representerte Stavanger amt på Stortinget i 1833. Fra 1836 til 1846, med unntak av årene 1840–1843, var han formann i Stavanger amts landhusholdningsselskab. I 1843 ble han utnevnt til ridder av Nordstjerneordenen.

## Referanser


## Kilder
* Bernt Moe: *[http://urn.nb.no/URN:NBN:no-nb_digibok_2008100703009 Biographiske Efterretninger om Eidsvolds-Repræsentanter og Storthingsmænd i Tidsrummet 1814–1845]*, s. 10. Christiania: Chr. Schibsted, 1845.

## Eksterne lenker
*
Farsley Celtic FC

**Farsley Celtic Association Football Club** er en engelsk fotballklubb fra Farsley, Leeds, England. Hjemmekampene til Farsley spilles på Throstle Nest.

## Historie
Klubben ble stiftet i 1908 av en gruppe ungdommer. I starten av klubbens eksistens spilte de i diverse lokale ligaer og cuper. På 1950-tallet deltok de for første gang i Yorkshire League, og spilte der til ligaen ble slått sammen med Midland Counties League. I 1987 meldte de seg for første gang i den nystartede Northern Premier League. I 2006 rykket de for første gang opp til Conference North etter playoff-finaleseier 2-1 over North Ferriby United.

## Meritter
* Yorkshire Football League: 1960, 1969
* Yorkshire Football League Division Two: 1951
* Northern Counties East Football League Division One (North): 1985
* Northern Premier League Play Off-vinner: 2006
* Northern Premier League Cup: 2006

## Eksterne lenker
* 
* Farsley Celtic på FCHD
John Aas

**John Aas** (født 1793 på Røros, død 1867) var en norsk prest og stortingsmann.

Aas var sønn av proviantskriver ved Røros kobberverk Johannes Jonsen Aas og Karen Maria Lindeen. Han nedstammet fra bonden Hans Olsen Aasen, som oppdaget kobbermalmen ved Røros. Aas ble student ved universitetet i Christiania i 1813 og tok i 1815 Examen philosophicum og i 1818 teologisk embetseksamen med *[[laud]]* (Laud. et quidem egregie). I 1819 ble han utnevnt til personalkapellan ved Akershus slottskirke og ved Aker menighet, og året etter til sogneprest til Gjerstad i Nedenes amt, hvor han ble livet ut. I denne stillingen var han ettermann etter Søren Georg Abel, far til matematikeren Niels Henrik Abel.

Aas representerte Nedenes amt på Stortingene i 1836, 1837, 1842 og 1845.

Han giftet seg med Anna Baun i 1826. 

## Verker
* *Gjerestads Præstegjeld og Præster* (1869)

## Referanser


## Kilder
* Bernt Moe: *[http://urn.nb.no/URN:NBN:no-nb_digibok_2008100703009 Biographiske Efterretninger om Eidsvolds-Repræsentanter og Storthingsmænd i Tidsrummet 1814–1845]*, s. 10–11. Christiania: Chr. Schibsted, 1845.

## Eksterne lenker
*
Ole Olsen Amundrød

**Ole Olsen Amundrød** (født 30. mai 1771 på gården Ousby, dagens  Østby i Tjølling, død 24. mars 1835) var en norsk bonde og eidsvollsmann. 

Ole Amundrød var sønn av bonden Ole Jacobsen på Østby i Tjølling. I 1801 ble han utnevnt til klokker og skoleholder. Disse stillingene beholdt han til 1810.  Etter å ha giftet seg med odelsjenta Ingeborg Maria Kristoffersdatter i 1808 overtok han svigerfarens gård Amundrød i 1813. 

Sammen med Iver Magnussen Hesselberg og Anders Grønneberg ble han valgt til å representere Laurvigen grevskap til riksforsamlingen på Eidsvoll i 1814.Amundrød var 3. representant. Han tilhørte selvstendighetspartiet. Han leverte et eget skriftlig forslag om avskaffelse av pensjoner. Den 17. mai var han syk, men leverte et skriftlig votum på Christian Frederik som konge. 

Etter at han kom tilbake fra Eidsvoll i 1814 bygget han på våningshuset på Amundrød til gjestgiveri og skysstasjon. Bygningen brant ned i 1902.  

17. mai 1899 ble det avduket en bautastein over Amundrød og Iver Hesselberg utenfor Tjølling kirke.

## Referanser


## Litteratur
* Jørgen Solstad: *Ole Amundrød og gården Amundrød i Larvik*, i Jørn Holme (red.): *De kom fra alle kanter - Eidsvollsmennene og deres hus*, Cappelen Damm 2014, s. 226-227. ISBN 978-82-02-44564-5
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

## Eksterne lenker
*
Lorentz Angell

:*Må ikke forveksles med stamfaren [[Lorentz Mortensen Angell]].*

**Lorentz Angell** (født 11. august 1778 i Trondhjem, død 5. august 1860 samme sted) var en norsk luthersk prest og stortingsmann. Han representerte Kristiansund og Molde på Stortinget i 1814, og Trondhjem fra 1833 til 1835.

Lorentz Angell var sønn av sogneprest til domkirken i Trondhjem Jonas Angell og Lydia Hagerup. Han gikk katedralskolen i Trondhjem, hvor han var elev av Søren Monrad, tok artium i 1795 og teologisk embetseksamen i 1799. I 1804 ble han utnevnt til aftensangprest og rektor ved skolen i Tønsberg. I 1813 ble han sogneprest til Kvernes på Nordmøre, og i 1817 dessuten prost over Nordmøre. I 1827 ble han forflyttet som sogneprest til Melhus, og i 1828 prost over Dalernes prosti. Samme år ble han residerende kapellan ved domkirken i Trondhjem, fra 1845 til 1860 stiftsprost.

Han giftet seg med Magdalene Marie Knudzon i 1804. Hun var datter av kjøpmann og konsul Nicolay Hinrich Knudtzon. 

## Utmerkelser
Han ble utnevnt til ridder av St. Olavs Orden i 1854 «for lang og nidkjær embedsvirksomhet».

## Referanser


## Eksterne lenker
* 
*
Arne Arntzen

**Arne Arntzen** (født 17. juni 1782 i Grue i Solør, død 1846) var en norsk embetsmann og stortingsrepresentant.
Arne Arntzen var sønn av krigsråd Ole Arntzen og Martha Hansdatter Gjerdrum. Han var yngre bror av statsråd Andreas Arntzen (1777–1837). Etter å ha blitt student i 1801 tok han juridisk embetseksamen med *[[laud]]* i 1807. I 1808 ble han utnevnt til regimentskvartermester og auditør ved Opplandske dragonregiment. I 1813 ble han overrettsprokurator og i 1815 president i Christianias magistrat. I 1824 ble han sorenskriver i Solør og Odalen.

Arntzen representerte Hedemarkens amt på Stortingene i 1814 og 1827. I 1818 ble han ridder av Vasaordenen og i 1832 ridder av Nordstjerneordenen.

Han ble gift med Karen Magdalene Anker i 1807. 

## Referanser


## Kilder
* Bernt Moe: *[http://urn.nb.no/URN:NBN:no-nb_digibok_2008100703009 Biographiske Efterretninger om Eidsvolds-Repræsentanter og Storthingsmænd i Tidsrummet 1814–1845]*. Christiania: Chr. Schibsted, 1845.
* 

## Eksterne lenker
*
Sjtsji

**Sjtsji** (russisk: щи, ) er en russisk suppe basert på kål. I tillegg til kål brukes ofte surkål og andre grønnsaker. Det er ofte vanlig å tilsette surnet fløte før servering. Det finnes også varianter med forskjellige typer kjøtt, typisk okseflesk eller skinke. Serveres med rug brød eller surdeig brød. 

## Eksterne lenker
* Sjtsji-oppskrift
Frogner kino

**Frogner Kino** var Oslos første kommunale stumfilmkino. Den ble oppført og  åpnet i 1926, som den første i det nystartede Oslo Kinomatografer. Gården i Frognerveien 30 ble byggemeldt i 1923 og arkitekt Kristen Rivertz tegnet både leiligheter, forretninger og innredet kinolokalet. Imidlertid ble oppdraget med å innrede kinoen overtatt av Lars Backer, og han tegnet om vestibyle og sal til en såkalt «atmosfærisk kino», der meningen var å gi publikum en illusjon av at man befant seg utendørs, ved Akropolis i det antikke Hellas.

Frogner kino er senere bygget om flere ganger; i 1945, 1956, 1965 (fasade) og på 1990-tallet. I 2004 ble kinoen lagt ned og solgt av Oslo kommune, og salen ble igjen bygget om. Kinosalen ble så regulert til spesialområde for bevaring i juni 2005. Vestibylen og gården er ført på byantikvarens gule liste over bevaringsverdige bygg og anlegg.

Den er i dag gjenskapt tilbake i detalj til Lars Backers historiske interiør anno 1926, og åpnet dørene i oktober 2019 etter to år med oppussing til rundt 20 millioner kroner. Frogner Kino er nå en privateid liten bydelskino med visninger av ny og  vintagefilm, konsertserier med filmmusikk og stumfilmvisninger med levende musikk.

Punchebollen kafé utgjør størsteparten av Frogner Kinos foajé.

## Referanser


## Eksterne lenker
* Kinoens nettside 
*
Okrosjka

**Okrosjka** (russisk: окрошка) er en russisk suppe basert på kvas. Den serveres kald, og består av forskjellige typer grønnsaker (som agurk og vårløk), poteter, egg og eventuelt kjøtt, typisk kalv eller pølse. Det er også vanlig å tilsette rømme.

## Eksterne lenker
* Okrosjka-oppskrift
Baltika (bryggeri)

**Baltika** er et russisk bryggeri, basert i St. Petersburg. Det er Europas nest største bryggeri etter Heineken, og er markedsledende i Russland og mange andre steder i Øst-Europa.

Baltika begynte driften i 1990. Hovedeier er danske Carlsberg. Baltika er notert på Russian Trading System og Moscow Interbank Currency Exchange med tickeren PKBA.

## Eksterne lenker
*
Kalkant

En **kalkant** (fra latin *calcare*, å trykke noe ned), også kalt **belgtreder**, **orkestertjener** eller **belgtråkker**, var tittelen på den eller de personene som opererte blåsebelgene i et kirkeorgel. På mindre orgelpositiver kunne belgene bli drevet for hånd, eventuelt også av organisten selv, da ved bruk av fotpedaler. I større kirkeorgler var flere personer sysselsatt med å tråkke store blåsebelger når orgelet skulle spilles. Et eget signalanlegg, ofte en ringeklokke operert av organisten med en klokkesnor, varslet kalkantene om at instrumentet skulle spilles.

Siden det var kostbart å lønne kalkanter måtte organistene vanligvis øve på andre tangentinstrumenter, for eksempel klavikord eller cembalo. I et kommunebudsjett fra Voss for 1907 er det budsjettert med at kalkanten lønnes tilsvarende som ringeren og kirketjeneren; den samlede posten for disse tre stillingene – som det er påregnelig at var deltidsstillinger som innehaverne hadde ved siden av annet arbeid – er på 138&nbsp;kroner.

Fra midten av det nittende århundret ble belgene gradvis erstattet av kompressorer drevet av dampmotorer og etterhvert elektriske motorer. Dette gjorde det mulig for organistene å øve mer regelmessig på selve orgelet.

I de fleste moderne kirkeorgler er elektriske motorer den eneste luftforsyningen. Men enkelte steder er den gamle manuelle driften beholdt som et alternativ, for eksempel i Glogerorgelet i Kongsberg kirke der de manuelle belgene fortsatt benyttes jevnlig, blant annet på enkelte konserter.

## Avledet betydning
Ordet «kalkant» eller «calcant» kan også være en kortform av betegnelsene «calcantklokke» og «calcantvekker», som viser til et av registertrekkene i et pipeorgel.

## Se også
* Pipeorgel

## Referanser


## Kilder
*
Tsiang Tingfu

**Tsiang Tingfu** (kinesisk: 蔣廷黻, pinyin: *Jiang Tingfu*, født 1895 i Shaoyang i provinsen Hunan i Kina, død 9. oktober 1965 i New York City) var en kinesisk historiker og diplomat.

I 1911 ble han sendt for studier i USA, der han lå ved Park Academy, Oberlin College og Columbia University. Etter å ha fått en Ph.D. i historie ved Columbia vendte han i 1923 tilbake til Kina. Der underviste han først ved Nankaiuniversitetet og så ved  Tsinghuauniversitetet. Ved Tsinghua ble han leder for det historiske fakultet, og der redigerte og utgav han en rekke arbeider om kinesisk historie og publiserte det engelskspråklige tidsskrift *Chinese Social and Political Science Review*. Under sin tid ved Tsinghua var han mentor for mange studenter innen Qing-dynastiets historie, blant andre  John K. Fairbank.

Etter at spenningene mellom Kina og Japan var begynt å tilta, forlot Tsiang det akademiske liv i 1935 og fikk inn i det kinesiske regjeringsapparat. Han innehadde mange oppgaver i Kuomintangregjeringen i løpet av den annen sino-japanske krig. I 1945 ble han Kina permanente representant ved De forente nasjoner, og senere var han også Republikken Kinas ambassadør i USA.

Etter at Folkerepublikken Kina ble opprettet i Fastlands-Kina forsvarte Tsiang den Taiwan-baserte regjeringens eksklusive rett til å sitte i FN og i Sikkerhetsrådet.

## Eksterne lenker

* Tale av Tsiang Tingfu til The Empire Club of Canada, 27. april 1961
* Beskrivelse av Tsiangs dagbøker
Emil Gilels

**Emil Grigorevitsj Gilels** (eller **Hilels**; russisk: Эми́ль Григо́рьевич Ги́лельс; ukrainsk: Емі́ль Григо́рович Гі́лельс; født  i Odessa, død 14. oktober 1985 i Moskva) var en sovjet-russisk pianist. Han er sammen med Svjatoslav Richter regnet som sin generasjons viktigste pianist.

Gilels fikk en lang rekke priser for sitt arbeid. Han fikk Stalinprisen i 1946, og mottok Leninordenen i 1961. I 1952 ble han professor ved Konservatoriet i Moskva. Gilels hadde et bredt repertoar, og var blant annet kjent for sine tolkninger av de tysk-østerrikske klassikerne.

## Referanser


## Eksterne lenker
* 
* 
* 
*  Uttømmende diskografi
Encyclopedia Dramatica

**Encyclopædia Dramatica** er en wiki som satirisk omtalte en rekke mennesker og fenomener, hovedsakelig latterliggjørende – med unntak av enkelte emner som «lulz», «Epic Beard Man», «All your base are belong to us», og andre Internett-memer. Artiklene brukte en rekke ekstreme virkemidler som banneord, rasistiske og diskriminerende uttalelser, og inneholdt ofte pornografiske og makabre bilder. Mottoet til nettsiden var «In Lulz We Trust».

I 2011 ble den opprinnelige nettsiden encyclopediadramatica.com stengt, og webtrafikk ble omdirigert til ohinternet.com. I ettertid har mye av innholdet fra den opprinnelige siden blitt forflyttet til en ny wiki med adressen encyclopediadramatica.se.

## Se også
*Ikkepedia

## Referanser
Galina Pavlovna Visjnevskaja

:*Se også [[Galina Visjnevskaja (skiskytter)]]*

**Galina Pavlovna Visjnevskaja** (russisk: Гали́на Па́вловна Вишне́вская; født 25. oktober 1926 i Leningrad, død 11. desember 2012 i Moskva) var en russisk sopran.

## Liv og karriere
Visjnevskajas scenedebuterte i Leningrad i 1944, men gjennombruddet kom på Bolsjojteateret i 1952 med Leonore i *[[Fidelio]]*. Året etter fikk hun fast engasjement på Bolsjoj. I 1961 debuterte hun ved Metropolitan med tittelrollen i Giuseppe Verdis opera *[[Aïda]]* og året etter sang hun samme rolle ved Royal Opera House. Hun debuterte ved La Scala i 1964.

I 1960- og 1970-årene opptrådte hun i både lyriske (Liù i *[[Turandot]]*) og dramatiske (Tosca i *[[Tosca]]*) roller.

Visjnevskaja var gift med cellisten Mstislav Rostropovitsj til han døde i 2007. De opptrådte ofte  sammen på scenen, han akkompagnerte henne da på piano. De støttet Aleksandr Solzjenitsyn og fikk etter søknad forlate Sovjetunionen i 1974. Sovjetmyndighetene tok fra dem statsborgerskapet i 1978, men den russiske regjeringen omgjorde beslutningen i 1990 og de vendte tilbake til Russland samme år.

Visjnevskajas siste sceneopptreden var på  Pariseroperaen i 1982 som Tatjana i *[[Eugen Onegin (opera)|Eugen Onegin]]*. To år senere gav hun ut sin selvbiografi *Galina: En russisk fortelling*, hvor hun blant annet forteller hvordan KGB og sovjetmyndighetene forfulgte dem i 1970-årene. I 2002 åpnet hun operaskolen *Galina Visjnevskaja Operasenter* i Moskva.

Visjnevskaja døde i 11. desember 2012 i en alder av 86 år.

## Innspillinger
Hun gjorde en rekke innspillinger, blant annet som Marina i  Musorgskijs *[[Boris Godunov (opera)|Boris Godunov]]* (1970 og 1987),  *[[Dødens sanger og danser]]* (1961 og 1976), Brittens *[[War Requiem]]* (med sir Peter Pears og Dietrich Fischer-Dieskau, dirigert av komponisten; 1963) og *The Poet's Echo* (1968), Puccinis *[[Tosca]]* (1976), Tsjajkovskijs *[[Eugen Onegin (opera)|Eugen Onegin]]* (1956 og 1970), *[[Spardame (opera)|Spardame]]* (med Regina Resnik, 1976), *[[Iolanta]]* (med Nicolai Gedda, 1984) og Prokofievs *[[Krig og fred (opera)|Krig og fred]]* (1986) og Sjostakovitsjs *Lady Macbeth fra Mtsenskdistriktet* (1978).

## Ry
Visjnevskaja ble – sammen med Irina Arkhipova – regnet som sin generasjons største sovjetiske operasangerinne. Dmitrij Sjostakovitsj skrev sopranstemmen i sin 14. symfoni med tanke på Visjnevskaja, det samme gjorde  Benjamin Britten  med sopranstemmen i *[[War Requiem]]*.

## Litteratur
* Galina Wischnewskaja: *Galina. Erinnerungen einer Primadonna*, Piper, München 1993, ISBN 978-3-492-28243-7 (selvbiografi i tysk oversettelse)
* Karl Josef Kutsch; Leo Riemens: *Großes Sängerlexikon*. Dritte Auflage, Berlin 2000, S. 26055ff

## Referanser


## Eksterne lenker
* 
*
Sukuma

**Sukuma** er den største etniske gruppen i Tanzania, med omtrent 5,5 millioner medlemmer, noe som er omtrent 16 prosent av landets totale befolkning. Sukuma betyr «nord»,og viser til «folket fra nord». Sukumaene henviser til seg selv som *basukuma* (flertall) og *nsukuma* (entall). De snakker språket sukuma.
Peter Mohr Dams andre regjering

**Peter Mohr Dams andre regjering** var Færøyenes regjering fra 12. januar 1967 til 19. november 1968. Den var ledet av Peter Mohr Dam fra Javnaðarflokkurin, og bestod av Javnaðarflokkurin, Sambandsflokkurin og Sjálvstýrisflokkurin. Den ble etterfulgt av Kristian Djurhuus' tredje regjering da Dam døde i 1968.

## Eksterne lenker
* Statsministre og regjeringer siden 1948
Haya

**Haya** er en etnisk og språklig gruppe med hjemsted i Bukoba-, Muleba- og Karagwe-distriktene i Kagera-regionen i det nordvestre Tanzania. I 1991 var haya-befolkningen på omtrent 1&nbsp;200&nbsp;000.

## Referanser


## Se også
* Haya (språk)
Haya (språk)

**Haya** (swahili: *Kihaya*) er et niger-kongospråk talt av Haya-folket i Tanzania, på sør- og sørvestkysten av Victoriasjøen. I 1991 hadde språket omtrent 1&nbsp;200&nbsp;000 talere.

## Referanser
Nyakyusa

**Nyakyusa**, også kalt **sokile**, **ngonde** eller **nkonde**, er en afrikansk etnisk og språklig gruppe som holder til i fjellene syd i Tanzania og nordre Malawi – tidligere Tysk Østafrika. De taler nyakyusa-språket, en del av bantuspråkfamilien. I 1993 var nyakusa-befolkningen estimert til 1&nbsp;050&nbsp;000, med 750&nbsp;000 boende i Tanzania og 300&nbsp;000 i Malawi.

## Referanser
Nikolaj Rubinstein

**Nikolaj Grigorjevitsj Rubinstein** (russisk: Николай Григорьевич Рубинштейн; født  i Moskva, død  i Paris) var en russisk-jødisk komponist, dirigent og pianist. Han var bror av Anton Rubinstein, og stod også Pjotr Tsjajkovskij svært nær.

Nikolaj Rubinstein grunnla i 1866 Konservatoriet i Moskva, sammen med fyrst Nikolaj Petrovitsj Trubetskoj. Han var i sin samtid regnet som en av verdens ledende pianister, men har i senere år kommet i skyggen av broren Anton. Som komponist satte Nikolaj Rubinstein relativt få spor etter seg i russisk musikkhistorie, mens han som musikkpedagog var langt viktigere. 

## Referanser
Nyamwezi

**Nyamwezi**, også originalt kjent som **wanyamwezi**, er den nest største av over 120 etniske grupper i Tanzania. De holder til i det nordvestre sentrale området av landet, mellom Victoriasjøen og Rukwasjøen, og snakker språket nyamwezi. Ordet *nyamwezi* kommer fra swahili, og kan oversettes til «månens folk». I 1989 var Nyamwezi-befolkningen på 1,5 millioner.
Chaga

**Chaga**, også kjent som **wachaga**, **chagga**, **jagga**, **dschagga**, **waschagga** eller **wachagga**, er et bantutalende afrikansk urfolk, og den tredje største etniske gruppen i Tanzania. De holder til på den sydlige og østlige siden av Kilimanjaro og Meru og i Moshi-området. Deres relative velstand kommer ikke bare fra det gode klimaet i området, men også fra suksessfulle landbruksmetoder, med blant annet utstrakt bruk av vanningssystemer og bearbeiding av jorda i tusenvis av år. De var et av de første folkene som omvendte seg til kristendommen, noe som kan ha gitt dem økonomiske fordeler overfor andre etniske grupper, da de hadde bedre tilgang til utdannelse og sykehus som kristne. Chaga-folket er på omtrent 2&nbsp;000&nbsp;000. De taler chaga-språket.

## Litteratur
* 
* 
* 
* 
*
Storbritannia under Sommer-OL 1948

**Storbritannia under Sommer-OL 1948**. 432 sportsutøvere fra Storbritannia deltok i 21 sporter under Sommer-OL 1948 i London. Hjemmenasjonen Storbritannia kom på tolvteplass med tre gull- fjorten sølv- og seks bronsemedaljer

## Medaljer

## Medaljevinnerne
Pare

**Pare** er en etnisk gruppe som holder til i Pare-fjellene i Tanzania, som er en del av Kilimanjaro administrative region. Pareland er også kjent som *Vuasu* (*Asu* er roten av *Chasu* eller *Athu*, som er språket). Pare-befolkningen er på omtrent 1&nbsp;000&nbsp;000, og de taler pare-språket.
David Åleskjær

**David Åleskjær** (født 29. august 1972 i Sarpsborg) er en norsk forfatter og frilansskribent. Han er sønn av pastor Åge Åleskjær ved den frikirkelige forsamlingen Oslo Kristne Senter.

## Film og forfatterskap
David Åleskjær skrev en rekke religiøse bøker tidlig på 1990-tallet som han i ettertid har trukket tilbake. 

Høsten 2009 kom boken *Uteliv* ut på Humanist Forlag. I den intervjuer Åleskjær uteliggere i hovedstaden. 

I 2016 utga Ventura forlag *Det mystiske ansiktet,* en teologisk thriller hvor likkledet i Torino er en viktig del av plottet. 

Åleskjær står også bak lavbudsjettsfilmen *[[Asfaltevangeliet]],* som han fortsatt har planer om å lage en ny versjon av. Han jobber i tillegg med en biografi om sin far, som han fikk støtte til fra Fritt Ord i 2016. 

## Bibliografi
* *Uteliv,* Humanist forlag
* *Det mystiske ansiktet,* Ventura Forlag
**Og det MENER jeg!,* Flått Forlag
**Veien*, Hermon Forlag

## Referanser


## Eksterne lenker
* 
* www.Blogger.com: David Åleskjær
Shambala

**Shambala**, også kalt **sambaa**, **shambaa**, **sambala** eller **sambara**, er en etnisk og språklig gruppe som holder til i Usambara-fjellene i nordøstre Tanzania. I 2001 var shambala-befolkningen på omtrent 664&nbsp;000.

## Referanser
November Rain

**«November Rain»** er en sang av det amerikanske bandet Guns N' Roses. Sangen ble gitt ut som single i 1992 og ble raskt den mest spilte sangen på MTV. November Rain ble utgitt på albumet *[[Use Your Illusion I]]* og er den nest lengste sangen på albumet (8,57 minutter). 

Sangen er en rocke-ballade og er sterkt inspirert av Stairway To Heaven (Led Zeppelin), Dream On (Aerosmith), Dust in the Wind (Kansas) og Bohemian Rhapsody (Queen).

## Referanser
Ngoni

**Ngoni** er en etnisk gruppe som holder til i Malawi, Mosambik, Tanzania og Zambia. Ngoni stammer fra zulu-folket fra KwaZulu-Natal i Sør-Afrika. Hvor nært knyttet ngoni i Malawi er med ngoni i Tanzania og Mosambik, er uklart.
Simon Usjakov

**Simon (Pimen) Fjodorovitsj Usjakov** (russisk: Симон (Пимен) Федорович Ушаков), (født 1626, død 25. juni 1686) var en ledende russisk grafiker i andre halvparten av det 17. århundre. Sammen med Fjodor Zubov og Fjodor Rozjnov ble han knyttet til den omfattende reformeringen av den russisk-ortodokse kirken, ledet av patriarken Nikon.

Man vet svært lite om Usjakovs yngre år. 22 år gammel ble han ansatt som kunstner av Myntkammeret, knyttet til tøyhuset 
(depotet) Prikaz. De lyse, friske fargene og sirlige, buede linjene på hans proto-barokke ikoner vekket Nikons interesse, som på sin side gjorde tsar Aleksej Mikhailovitsj kjent med Usjakov. Han ble en favoritt hos tsar-familien og ble i 1664 knyttet til tøyhuset i Kreml, drevet av den lærde bojaren Bogdan Khitrovo.

Usjakov hadde mange elever og medhjelpere i virksomheten. Han publiserte en kort avhandling om ikonmaling med 
tittelen *Et ord om kjærlig-grundig ikon-maling* (1664). Noen av de mer konservative russiske prestene, som for eksempel 
erkepresten Avvakum, så på ikonene hans som «vellystige verk av en djevel». Fremvisningene av de hellige var for 
vestlige og menneskelige etter deres smak. Avvakum hevdet at Usjakov malte sine «kjødelige helgener» etter sitt eget 
staselige utseende.

Usjakov utførte også oppdrag av verdslig karakter, blant annet laget han graveringer til bokillustrasjoner. På denne 
bakgrunn er han å anse for å være en av de første verdslige kunstnerne i Russland.

Enkelte av ikonene hans ble vist i Vest-Europa. Dette var avgjørende for å vekke interessen for russisk kunstmaling i sin tidlige fase.

Simon Usjakov døde i Moskva.

## Referanser
Fazeel Najeeb

**Fazeel Najeeb** er en maldivisk økonom og jurist. Han har vært sentralbanksjef for Maldivenes sentralbank siden oktober 2008.

Najeeb er utdannet innen forretningsjus. og er yngre bror til parlamentsmedlem Abdulla Maseeh.  

Da sentralbankens forrige sjef trakk seg i august 2008 hadde president Mohamed Nasheed den tidligere finansministeren Arif Hilmy som førstevalg, men etter at han takket nei ble Najeeb valgt i stedet. Før han overtok som sentralbanksjef var han direktør for internasjonalt samarbeid i Handelsdepartementet, før han flyttet til Storbritannia for å ta en Ph.D innen åndsrett.

## Referanser


## Eksterne lenker
* Maldivenes sentralbank
Kilimanjaro (region)

**Kilimanjaro**, kjent som **Kilimandscharo** under det tidligere tyske kolonistyret, er en av de 30 administrative regionene i Tanzania. Den dekker et areal på 13&nbsp;209 km² og Moshi er det administrative senteret i regionen. Kilimanjaro-fjellet, som er det høyeste i Afrika, hører hjemme i denne regionen. Regionen grenser til Kenya i nord og øst, i sør til Tanga-regionen, i sørvest til Manyara-regionen og i vest til Arusha-regionen. Ifølge den nasjonale folketellingen i Tanzania i 2012 var befolkningen i regionen på 1&nbsp;640&nbsp;087.

Regionen er hjem til en del av Kilimanjaro nasjonalpark.

## Distrikter
Kilimanjaro-regionen er administrativt delt inn i seks distrikter. Innbyggertallene som er oppgitt nedenfor stammer fra folketellingen i 2012. 

## Referanser


## Eksterne lenker
*
U.S. Fleet Forces Command

**United States Fleet Forces Command** (USFLTFORCOM) er den amerikanske marinens kommando med ansvar for operasjoner i og rundt Atlanterhavet. Kommandoen ble opprinnelig opprettet som United States Atlantic Fleet (USLANTFLT), eller Atlanterhavsflåten, i 1906.

Den 2. desember 2020 erklærte USAs marineminister Kenneth Braithwaite at U.S. Fleet Forces Command skulle ta tilbake den gamle betegnelsen United States Atlantic Fleet for å fokusere på en økende maritim trussel i Atlanterhavet.

## Referanser

## Eksterne lenker
*
Atlanterhavsflåten

**Atlanterhavsflåten** kan vise til:

*Atlanterhavsflåten (Storbritannia) – den britiske atlanterhavsflåten
*Maritime Forces Atlantic – den canadiske atlanterhavsflåten
*United States Fleet Forces Command – den amerikanske atlanterhavsflåten
Simpele

**Simpele** er en tidligere finsk kommune i Kymmene län (nå i landskapet Södra Karelen). Den grenset til kommunene Rautjärvi og Parikkala og hadde også grense mot Russland. Kommunen var enspråklig finsk. Simpele hadde 3&nbsp;894 innbyggere i 1963 og et areal på 94,6&nbsp;km².

Ved krigsavslutningen i 1944 ble 28,8&nbsp;km² av kommunen avstått til Russland. 

Den 1. januar 1973 ble Simpele innlemmet i Rautjärvi kommune.

## Referanser
Liste over byer i Spania

Dette er en liste over de største **byene i Spania**. 

To provinshovedsteder har færre enn 50&nbsp;000 innbyggere:
USS «Stockdale» (DDG-106)

**USS «Stockdale» (DDG-106)** er en amerikansk jager i Arleigh Burke-klassen med hjemmehavn i San Diego i California. Skipet, som er oppkalt etter viseadmiral James Stockdale, tilhører Stillehavsflåten i Den amerikanske marinen.
Skipet ble døpt den 10. mai 2008 av viseadmiral Stockdales enke, Sybil.
Wallander – Kuréren

**Wallander – Kuréren** er en svensk kriminal-thriller fra  regissert av Leif Magnusson. Filmen handler om politietterforskeren Kurt Wallander og er en av en rekke filmer med Krister Henriksson i rollen som Wallander.

Den gikk rett på DVD den 15. juli 2009. Den hadde tv-premiere i 2011.

## Handling
En MC-fører blir funnet myrdet og politiet finner spor som leder til distriktets MC-klubb. Klubben benytter dumdristige roadracingførere som MC-kurer for å smugle narkotika over Øresundsbroen. Når alt peker mot at offeret var en av disse kurerene forstår Wallander at det finnes krefter utenfor MC-klubben som har planer om å ta over narkotikamarkedet i regionen. Det er først når Wallanders kollega, Isabell blir brutalt overfalt i sitt hjem som han forstår hvor langt de er villig å gå for å oppnå sine mål. 

## Rolleliste

## Referanser


## Eksterne lenker
* 
* Wallander – Kuréren hos Filmdelta
Ole Tom Nord

**Ole Tom Nord** (født 27. november 1940 i Konsmo i Vest-Agder) er en norsk tidligere skihopper. Han representerte Øyslebø IL.

Nord er den eneste sørlending som har blitt norgesmester i spesielt hopp, noe han klarte i 1960. Samme år deltok han i OL i Squaw Valley, der han ble nummer 23. Han deltok i den tysk-østerrikske hoppuka i 1960/61 og 1963/64, med 8.-plass i Bischofshofen 6. januar 1964 som beste resultat.

## Referanser


## Eksterne lenker
*
Sveits under Sommer-OL 1948

**Sveits under Sommer-OL 1948**. 182 sportsutøvere fra Sveits deltok i Sommer-OL 1948 i London. Sveits kom på niendeplass på den uoffisielle medaljestatistikken med fem gull-, ti sølv- og fem bronsemedaljer.

## Medaljer

## Medaljevinnerne
Tanzanias regioner

**[[Tanzania]]** er delt inn i 31 administrative regioner (*mkoa*) (hovedsteder i parentes), hvorav 26 er på fastlandet, 3 på Unguja og 2 på Pemba. Unguja og Pemba utgjør Zanzibar. De fire regionene Geita, Katavi, Njombe og Simiyu blei oppretta i mars 2012, mens Songwe blei til i 2016.

Et tredje forvaltningsnivå er  valgdistrikt (*kata* på fastlandet, *shehia* på Zanzibar).

Tanzania er en unionsstat opprettet 1963, bestående av Tanganyika og Zanzibar, hvor Zanzibar, inklusive øya Pemba, har sin egen regjering og sin egen lovgivende forsamling.

## Se også
* ISO 3166-2:TZ

## Referanser
Vikkollen

**Vikkollen** (**Vikkollbakken**, opprinnelig skrevet **Wikkollen**) var en hoppbakke i Mjøndalen i Drammen, Buskerud, eid av Mjøndalen IF. Bakken lå ved gården Viken, like sør for Mjøndalen sentrum. Den var arena for NM i spesielt hopp i 1960 og kombinert hopp i 1946. Reidar Amble Ommundsen (Norge) satte verdensrekord i Vikkollen med 54 meter 7. februar 1915.

Bakken ble bygd i 1912 og ble offisielt åpnet 28. mars 1914. Den første bakkerekorden var 38 meter. Etter verdensrekordhoppet i 1915 ble det satt nye bakkerekorder, og Reidar Andersen hoppet 67 meter i 1933, året før bakken ble ombygd.

Vikkollen skulle vært NM-arena i 1941, men mesterskapet ble ikke noe av på grunn av idrettsstreiken under 2. verdenskrig. I 1946 ble det kombinerte hopprennet i NM arrangert i Vikkollen, mens det spesielle hopprennet ble avholdt i Drafnkollen i Drammen.

Bakken ble ombygd igjen i 1950, og året etter forbedret Erling Kroken bakkerekorden til 86 meter. Etter enda en ombygging ble det spesielle hopprennet i NM i 1960 arrangert i Vikkollen. Ole Tom Nord ble norgesmester. I mars 1960 ble den siste bakkerekorden på 86,5 meter satt av finske Paavo Lukkariniemi i et nordisk renn.

Det siste rennet i Vikkollen ble arrangert i 1963, og tre år senere raste stillaset i bakken sammen.

## NM, spesielt hopp

## Galleri

File:URN NBN no-nb digifoto 20230117 00001 NB NS NM 02536.jpg
File:URN NBN no-nb digifoto 20230117 00007 NB NS NM 02542.jpg


## Referanser


## Kilder
*Eiker Arkiv: Kulturminneåret 2009 på Eiker: Vikkollen (2. januar 2009)
Dar-es-Salaam (region)

**Dar-es-Salaam** er en av Tanzanias 30 administrative regioner. Den har et areal på 1&nbsp;393 km² og regionshovedstaden er byen Dar-es-Salaam. Regionen er den mest velstående i Tanzania, og også den tettest befolkede. Regionen hadde en befolkning på  innbyggere ved den nasjonale folketellingen i 2012. Regionen har også landets nest høyeste befolkningsvekst, etter Kigoma-regionen, med 4,3%. Hele 93,9% av regionens befolkning lever i Dar-es-Salaam by. Said Mecksadiki er kommisjonær for regionen. 

## Distrikter
Regionen Geita er administrativt delt inn i tre distrikter. Innbyggertallene som er oppgitt nedenfor stammer fra folketellingen i 2012. 

## Referanser


## Eksterne lenker
*
Dodoma (region)

**Dodoma** er en av Tanzanias 30 administrative regioner. Den dekker et område på &nbsp;km² og hadde  innbyggere ved den offisielle folketellingen i 2012. Regionen er den tolvte største regionen i Tanzania etter størrelse, og dekker omtrent 5% av fastlandsområdet i landet (øyer ikke medregnet). Hovedstaden i regionen er Dodoma.

Regionen produserer bønner, frø, korn, peanøtter, kaffe, te og tobakk. Det drives også oppdrett av tamfe.

## Distrikter
Regionen er administrativt delt inn i sju distrikter. Innbyggertallene som er oppgitt nedenfor stammer fra folketellingen i 2012.

## Referanser


## Eksterne lenker
* 
* Offisiell nettside for regionen
Oslos Bratteste

**Oslos Bratteste** er et motbakkeløp i Oslo arrangert av Slevik IL. Løpet ble første gang arrangert 3. oktober 2009. Andre utgave av løpet ble arrangert 2. oktober 2010 og løpet var finale i Norgescupen i motbakkeløp. Det var det også i 2011 da det igjen ble deltagerrekord med over 1500 påmeldte og nøyaktig 1400 fullførte. Deltagerantallet økte videre hvert år, og i 2014 var det over 3500 fullførte. Løpet har, med sin sosiale ramme, vokst til å bli en av de største motbakkeløpene i Norge. 

## Vinnere av Oslos Bratteste

## Eksterne lenker
* Nettsted
Hugo Johnson

**Viktor Hugo Johnson** (født 29. februar 1908, død 6. juni 1983) var en svensk seiler som deltok i de olympiske leker 1948 i London.

Johnson vant en olympisk sølvmedalje i seiling under Sommer-OL 1948 i London. Han var med på båten «Slaghöken» som kom på andreplass i drakebåtklassen bak den norske båten «Pan». Mannskapet på «Slaghöken» var Folke Bohlin, Hugo Johnson og Gösta Brodin.

## OL-medaljer
* 1948  London &ndash;  Sølv i seiling, drake  Sverige

## Referanser


## Eksterne lenker
*
Nuijamaa

**Nuijamaa** er en tidligere kommune i landskapet Södra Karelen i Finland. Nuijamaa grenset til kommunene Lappee/Villmanstrand og Joutseno, og den hadde også grense mot Russland. Kommunen hadde  innbyggere og et areal på 136&nbsp;km² i 1988. Nuijamaa var en finskspråklig kommune.

Før vinterkrigen hadde Nuijamaa et areal på 356&nbsp;km². Ved krigsavslutningen i 1944 ble 220&nbsp;km² av kommunen avstått til Russland.

I 1975 ble en internasjonal grenseovergang mot Russland åpnet i Nuijamaa. Antall grensepasseringer lå i 2007 på over 1,7 millioner.

1. januar 1989 ble Nuijamaa innlemmet i Villmanstrand kommune.

## Referanser
In confesso

**In Confesso** er et band fra Bergen som ble startet i 2005. 
__NOTOC__
Bandet In Confesso ble startet av trommeslager Andreas Johansen og gitarist Alf Gunnar Andersen. De var tidlig ute med å rekruttere Daniel Fregstad og Alexander Netteland.

Bandet har tre utgivelser, et selvprodusert og selvtitulert debutalbum *In Confesso*. Albumet er blitt mikset av Jan Henrik Vindenes hos Tinnitus i Bergen, masteringen er av Eddy Schreyer hos OasisMastering i USA. 
Samt det nye albumet "The Sleeper" som ble sluppet i 2011, albumet ble spilt inn i StudioMega i Sverige og mixet av Johan Örnborg og mastret av Jens Bogren.

Bandet har mottatt gode kritikker for sin musikk, både i innland og utland. 
Singelen "Sound The Surrender" fra "The Sleeper" ble også gjort en musikkvideo på. Den har snurret mang en gang på SVISJ, og blitt godt mottatt på youtube.com

## Diskografi
*2006: *Reality* (Demo)
*2009: *In Confesso* (Pine Recordings)
*2011: *The Sleeper* (Pine Recordings/Indie Distrubution)

## Medlemmer
;Nåværende
*Alf Gunnar Andersen – Gitar
*Andreas Johansen – Trommer
*Daniel Fregstad – Vokal

;Tidligere 
*Sjalg Otto Unnison – Samples & Perc
*Jørgen Haga – DJ
*Loke Alexander Vikne – Gitar og Samples
*Alexander Netteland – Bass

## Referanser


## Eksterne lenker
* 
*